Diari Oficial de la Generalitat Valenciana


Sumari del DOGV 9042, del 16-03-2021 (2021/2530)

Informació pública de l'ordre d'edificació al solar situat al carrer de Sant Salvador, 26.
------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2530


Data del document
:   08-03-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'ordre d'edificació al solar situat al carrer de Sant Salvador, 26.  
  
 [2021/2530]  
Mitjançant la Resolució GL-20, de 7 de gener de 2021, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de la delegació conferida per la Resolució 134, de 24 de juliol de 2020, ha disposat el següent:  
  
  
«Primer. Atorgar als propietaris de la parcel·la situada en C/ Sant Salvador, 26 D, amb referència cadastral 7182134YJ2678A, inscrita en el Registre de la Propietat número 11 de València, en el tom 1532, llibre 99, foli 161, de la Secció 5a, finca núm. 1532, un termini de dos mesos següents a la notificació de la present resolució amb la finalitat que, de conformitat amb l'article 184 de la vigent Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), opten per:  
a) Comprometre's a sol·licitar llicència d'edificació en un termini màxim addicional i improrrogable de dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
b) Manifestar la voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense procedir a la declaració d'incompliment.  
Les condicions urbanístiques de la parcel·la són les que s'indiquen en l'informe de circumstàncies urbanístiques que hi ha en l'expedient, que es resumeixen en:  
Carrer Sant Salvador, 26D:  
Classificació: sòl urbà.  
Qualificació: (ENS-1) eixample  
Superfície: 190,61 m² aproximadament.  
Ús global: 157,01 m² residencial unifamiliar agrupada «Cases de Poble»  
Ús específic: 33,60 m² aprox. De RV-4 sistema local xarxa viària  
Altures permeses: 3  
La parcel·la està inscrita en el Registre Municipal de Solars i Edificis a Rehabilitar, llibre principal, tom II, «Fora de Centre Històric», Secció Solars, finca núm. 21.  
Segon. Sotmetre la present resolució a informació pública pel termini d'un mes, mitjançant un anunci en el DOGV i en un diari de la província d'àmplia difusió.  
L'expedient està a la disposició dels interessats, perquè l'examinen i consulten, en el Servei d'Assessorament Urbanístic i Programació, situat a la segona planta del pati B de l'edifici de Tabacalera, situat al carrer d'Amadeu de Savoia, núm. 11, de València, així com en la seu electrònica de l'Ajuntament de València, accedint a «Carpeta Ciutadana», «Les meues notificacions».  
Tercer. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, decaurà automàticament la facultat addicional atorgada per a la sol·licitud, i les conseqüències seran les següents, de conformitat amb l'article 184.5.b de la LOTUP:  
1r. Declaració de l'incompliment del deure d'edificar.  
2n. Minoració de l'aprofitament fins a un 50 %, de conformitat amb les previsions de l'article 103.4 de la LOTUP.  
3r. Declaració de l'immoble en règim d'edificació forçosa seleccionant el règim de substitució forçosa, venda forçosa o expropiació forçosa, segons convinga als interessos públics, i inscripció en l'RMSER  
  
4t. Comunicació al registre de la propietat.  
Quart. Traslladar als serveis de Planejament, Llicències Urbanístiques i Gestió Urbanística.»  
  
València, 8 de març de 2021.- El secretari: Manuel Latorre Hernández.